الاعلام العلیہ فی مناقب ابن تیمیہ

الاعلام العلیہ فی مناقب ابن تیمیہ
یہ کتاب ابو حفص البزار کی تصنیف ہے، جس میں انھوں نے شیخ الاسلام ابن تیمیہ کی سیرت، ان کی دینی خدمات اور اہل سنت والجماعت کے جلیل القدر علما کی جانب سے ابن تیمیہ کی تعریف و توصیف کو تفصیل سے بیان کیا ہے۔
 مؤلف کتاب: سراج الدین ابو حفص البزار 
سراج الدین ابو حفص سنہ 688ھ میں پیدا ہوئے۔ آپ نے علم حدیث میں خصوصی دلچسپی لی، بہت سا علم حاصل کیا اور مختلف شہروں کا سفر کیا۔ آپ دمشق گئے، وہاں صحیح بخاری کا درس لیا۔ قرآن اور حدیث کو خوش الحانی اور سلیقے سے پڑھتے تھے۔ عبادت گزار اور تہجد گزار شخصیت کے مالک تھے۔

انھوں نے حدیث، اس کے علوم، فقہ اور رقائق (یعنی زہد و تصوف کے مضامین) پر کئی کتابیں تصنیف کیں۔ عمر کے آخری حصے میں بغداد تشریف لائے اور کچھ عرصہ وہاں قیام کیا۔ 749 ہجری میں حج کے لیے روانہ ہوئے، لیکن مکہ پہنچنے سے پہلے ہی 21 ذو القعدہ 749 ہجری بروز منگل انتقال کر گئے۔ کہا جاتا ہے کہ وہ احرام باندھنے کا ارادہ کر چکے تھے، لیکن میقات تک پہنچنے سے قبل ہی ان کا انتقال ہو گیا۔ وہیں پر ان کی تدفین ہوئی۔ اس قافلے میں تقریباً پچاس افراد طاعون کا شکار ہو کر وفات پا گئے۔ذيل طبقات الحنابلة، ابن رجب، تحقيق: زهير الشاويش، المكتب الإسلامي، الثالثة، ج 5، ص 146.
 کتاب کی تقسیم 
ابو حفص البزار نے اپنی کتاب "الأعلام العلية في مناقب ابن تيمية" کو چودہ (14) ابواب میں تقسیم کیا ہے اور ہر باب کو ایک مستقل موضوع کے طور پر پیش کیا ہے۔ ان ابواب کا خلاصہ درج ذیل ہے:
 . پہلا باب: ابن تیمیہ کی پیدائش، نشو و نما اور عمر کا بیان
 . دوسرا باب: ان کے علم کی وسعت، تصانیف اور علمی آثار
 . تیسرا باب: معقول و منقول، تصور و فہم میں ان کی مہارت
 . چوتھا باب: ان کی عبادت گزاری
 . پانچواں باب: ان کی پرہیزگاری اور تقویٰ
 . چھٹا باب: ان کا زہد، دنیا سے کنارہ کشی اور عبادت میں انہماک
 . ساتواں باب: فقر کے باوجود ایثار اور انکسار
 . آٹھواں باب: ان کی وضع قطع اور لباس
 . نواں باب: ان کی کرامات اور فراست
 . دسواں باب: ان کی سخاوت
 . گیارھواں باب: ان کے دل کی قوت اور شجاعت
 . بارھواں باب: اللہ کی رضا کے لیے ثابت قدمی اور مصیبتوں پر صبر
 . تیرھواں باب: ان کا اپنے دور میں حجت و معیارِ حق ہونا، دنیا کی بے رغبتی
 . چودھواں باب: ان کی وفات، نماز جنازہ اور کثرتِ مشیّعین کا تذکرہ الأعلام العلية، أبو حفص البزار، تحقيق: زهير الشاويش، المكتب الإسلامي، الفهرس.

 حوالہ جات 

زمرہ:کتب اہل سنت
زمرہ:ویکی ڈیٹا والے صفحات
زمرہ:مرکزی موضوع ویکی ڈیٹا سے ماخوذ
زمرہ:کتب ابن تیمیہ